म डोटी जेजोमाडौं–२ की हुँ । घरको सातवटी छोरीमध्ये म काइँली हुँ । घरको आर्थिक अवस्था निकै कमजोर छ । घरमा खान–लाउन पुग्दैन । पढाइदिने र विदेश पठाइदिने भनेपछि म दुई वर्षअघि लोकराज पाण्डेको आमासँग काठमाडौं आएँ । मैले घरमा खाना पकाउनेदेखि भाँडा माझ्ने सबै काम गर्नुपर्थ्यो । साउनीको आग्रहमा मलाई सरकारी विद्यालय भर्ना गरियो । साउनी त ठिकै थिइन् । तर, साउजी साह्रै खराब रहेछन् । उनले मलाई काठमाडौं आएको तीन महिनादेखि नै बलात्कार गर्न थाले । घरमा कोही नभएको मौकामा घर आएर बलात्कार गर्थे ।
